**PARAIŠKOS PRIIMAMOS NUO 2021-04-01 IKI 2021-07-30.**

Pateikimo data ir registravimo eilė įtakos vertinimui neturi.

**Pateikimo būdai:**

1. Į vieną dokumentą skanuotą paraišką su priedais siųsti el.paštu savivaldybe@post.rokiskis.lt . Temos langelyje įrašyti: „Registruoti: Paraiška prioritetinių renginių konkursui“, laiško tekste įrašyti puslapių skaičių.

arba

2. Parengti lydraštį, nurodyti pareiškėjo pavadinimą ir bendrą siunčiamų lapų skaičių. Paraišką su priedais siųsti A4 formato voke, registruotu paštu į Rokiškio rajono savivaldybės administracija (Paraiška prioritetinių renginių konkursui), Respublikos g. 94, LT-42136, Rokiškis.

arba

3. Parengti lydraštį, nurodyti pareiškėjo pavadinimą ir bendrą pateikiamų lapų skaičių. Paraišką su priedais atnešti į Rokiškio rajono savivaldybės administracijos Gyventojų priėmimo kabinetą, Respublikos g. 94, LT-42136, Rokiškis.

**Svarbu:** pareiškėjai, rengiantys paraiškas dėl šių renginių įtraukimo į prioritetinių renginių sąrašą: Laisvės gynėjų diena, Sausio 13-oji; Lietuvos valstybės atkūrimo diena, Vasario 16-oji; Lietuvos nepriklausomybės atkūrimo diena, Kovo 11-oji; Gedulo ir vilties diena, Birželio 14-oji; Lietuvos valstybės diena, Karaliaus Mindaugo karūnavimo diena, Liepos 6-oji; Juodojo kaspino diena, Rugpjūčio 23-oji (Baltijos kelio diena); Rokiškio miesto 523-ojo gimtadienio šventė; Žiemos švenčių mėnuo – 2022 m. gruodžio 3 d. iki 2023 m. sausio 6 d., privalo atsižvelgti į Rokiškio rajono savivaldybės administracijos direktoriaus 2021 m. kovo 30 d. įsakymu Nr. AV-287 patvirtintas 2022 metų Rokiškio rajono savivaldybės prioritetinių renginių būtinąsias sąlygas.

**Vertinimas, lėšų skyrimas ir sutarčių pasirašymas.** Administracinis vertinimas - iki 2020-08-13. Po jo, pilnai ir taisyklingai užpildytas paraiškas vertina Rokiškio r. sav. Kultūros ir turizmo tarybos (kultūros ir meno projektus) ir Sporto ir sveikatinimo tarybos nariai (sporto projektus). Sudarytas rekomendacinis sąrašas teikiamas tvirtinti Rokiškio rajono savivaldybės tarybai rugsėjo-spalio mėn. Patvirtinus Rokiškio rajono savivaldybės biudžetą (vasario-kovo mėn.), projektų vykdytojai kviečiami pasirašyti sutartis per 30 kalendorinių dienų. Sausio ir vasario mėn. vykstančių į sąrašą įtrauktų renginių sutartys pasirašomos anksčiau.

**Maloniai kviečiame kosultuotis** apie renginio atitiktį renginių grupei, ką reikia pasiruošti pateikti su paraiška, kaip paraiškos vertinamos ir sudaromas sąrašas el. paštu i.mateliene@post.rokiskis.lt ar telefonu +37068632759

**Rekomenduojame** susipažinti, kokie renginiai įtraukti į 2021 metų prioritetinių renginių sąrašą ir kiek Rokiškio rajono savivaldybės biudžeto lėšų skirta jų įgyvendinimui.